**NACRT**

Na temelju članka 35. Zakona o lokalnoj i područnoj (regionalnoj) samoupravi (,,Narodne Novine" broj 33/01., 60/01., 129/05., 109/07., 125/08., 36/09, 150/11., 144/12., 19/13., 137/15. i 123/17.), članka 40. stavak 3. Zakona o komunalnom gospodarstvu (,,Narodne Novine" broj 68/18. i 110/18.), članka 30. Statuta Općine Popovac („Službeni glasnik Općine Popovac“ 2/18.), Općinsko vijeće Općine Popovac, nasjednici održano dana \_\_\_\_\_\_\_2020. godine, donijelo je sljedeći

**PRAVILNIK O POSLOVANJU**

**VLASTITOG POGONA OPĆINE POPOVAC**

**Članak 1**.

Ovim Pravilnikom uređuje se unutarnje ustrojstvo Vlastitog pogona za obavljanje određenih komunalnih djelatnosti na području Općine Popovac (u daljnjem tekstu: Vlastiti pogon), način organizacije poslovanja, način planiranja poslova, opis i popis osnovnih poslova i radnih zadaća sa stručnim uvjetima potrebnim za obavljanje tih poslova, broj potrebnih djelatnika, kao i druga pitanja od značaja za njegov rad.

**Članak 2.**

Djelokrug rada Vlastitog pogona određen je Odlukom o osnivanju.

Vlastiti pogon će komunalne poslove obavljati samostalno u granicama utvrđenim zakonom, drugim propisima i aktima Općine Popovac.

**Članak 3.**

Vlastitim pogonom upravlja upravitelj Vlastitog pogona (u daljnjem tekstu: upravitelj).

Upravitelja pogona imenuje i razrješava Općinski načelnik.

Upravitelj pogona organizira i vodi rad Vlastitog pogona te odgovara općinskom načelniku za materijalno i financijsko poslovanje Vlastitog pogona i za zakonitost rada Vlastitog pogona.

**Članak 4.**

Upravitelj pogona donosi godišnji plan i program rada, te periodične planove za pojedina godišnja doba. Godišnji plan i program rada sadrži opći prikaz poslova i zadataka vlastitog pogona, potreban broj izvršitelja za realizaciju programa i plan sredstava za njegovu realizaciju, koji se planiraju realizirati u kalendarskoj godini.

Godišnji plan donosi se najkasnije do kraja tekuće godine za narednu godinu.

Upravitelj Vlastitog pogona dužan je Općinskom načelniku podnijeti izvješće o izvršenju Godišnjeg plana i programa rada Vlastitog pogona najkasnije do 28. veljače tekuće godine za prethodnu kalendarsku godinu.

**Članak 5**.

Upravitelj može planirati izdatke samo do iznosa utvrđenih Proračunom Općine Popovac.

Za nabavu i ugovaranje radova Upravitelj se mora pridržavati propisa o javnoj nabavi, kao i ostalih propisa kojima je uređeno materijalno i financijsko poslovanje jedinica lokalne samouprave.

Ugovore sa drugim fizičkim i pravnim osobama Upravitelj može zaključiti isključivo uz prethodnu suglasnost i na temelju ovlasti Općinskog načelnika.

Na prava, obveze i odgovornosti, kao i druga pitanja u vezi s radom upravitelja Vlastitog pogona te ostalih zaposlenih u vlastitom pogonu, a koja nisu uređena ovim Pravilnikom, primjenjuju se odredbe zakona kojima se uređuju radni odnosi službenika i namještenika u jedinicama lokalne i područne (regionalne) samouprave.

**Članak 6.**

Tjedno radno vrijeme zaposlenih u Vlastitom pogonu organizirano je u pet/šest radnih dana: 40 sati tjedno.

Za vrijeme intenzivnog obavljanja sezonskih poslova košnje trave i sl. radno vrijeme se može preraspodijeliti na najviše 48 sati u šest radnih dana tjedno.

**Članak 7.**

Ukoliko se preraspodjelom radnog vremena unutar postojećeg broja radnika ne može osigurati učinkovito obavljanje sezonskih poslova, Upravitelj pogona može zaposliti sezonske radnike za obavljanje takvih zadaća.

Rad za obavljanje sezonskih komunalnih poslova može trajati najduže šest mjeseci i ne može postati rad na neodređeno vrijeme.

U slučaju predvidivog trajanja službe od šest mjeseci, osobe se primaju uz obvezni probni rad u trajanju od dva mjeseca.

**Članak 8.**

Sastavni dio ovog Pravilnika čini Sistematizacija radnih mjesta koja sadrži popis radnih mjesta, opis radnih mjesta i broj izvršitelja na pojedinom radnom mjestu propisana Pravilnikom o unutarnjem redu („Službeni glasnik Općine Popovac“ br. 2/18. i 1/20.).

Na djelatnike Vlastitog pogona Općine Popovac primjenjuju se odredbe Zakona koji se primjenjuje na službenike i namještenike Jedinstvenog upravnog odjela Općine Popovac odnosno odredbe Zakona o službenicima i namještenicima u lokalnoj i područnoj (regionalnoj) samoupravi.

**Članak 9.**

Plaće i druga primanja službenika i namještenika Vlastitog pogona utvrđuju se na način propisan Zakonom o plaćama u lokalnoj i područnoj (regionalnoj) samoupravi („Narodne novine“ broj 28/10.), Odlukom o visini bruto osnovice za obračun plaće („Službeni glasnik Općine Popovac“ br. 4/13.), Odlukom o koeficijentima za obračun plaća službenika i namještenika u Jedinstvenom upravnom odjelu i Vastitom komunalnom pogonu Općine Popovac („Službeni glasnik Oćine Popovac“ br. 4/10., 1/11. i 6/15.), te ovom Odlukom.

Plaću djelatnika Vlastitog pogona čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za izračun plaće uvećan za 0,5 % za svaku navršenu godinu radnog staža.

Sredstva za plaće djelatnika u Vlastitom pogonu osiguravaju se u Proračunu OpćinePopovac.

**Članak 10.**

Stupanjem na snagu ovog Pravilnika prestaje važiti Pravilnik o unutarnjem ustrojstvu i načinu rada Vlastitog pogona za obavljanje određenih komunalnih djelatnosti („Službeni glasnik Općine Popovac“ br. 1/01).

**Članak 11.**

Ovaj Pravilnik stupa na snagu osmog dana od dana objave u „Službenom glasniku Općine Popovac".

KLASA: 363-02/20-01/03 Predsjednik Općinskog vjeća Općine Popovac

URBROJ: 2100/08-01/20-01 Martin Ivšić

Popovac,\_\_\_\_\_\_\_\_2020.g.

Obrazloženje Pravilnika o poslovanju Vlastitog pogona Općine Popovac

Temljem članka 40. stavak 2. Zakona o komunalnom gospodarstvu (,,Narodne Novine" broj 68/18. i 110/18.), Općina Popovac je donijela nacrt Odluke o osnivanju Vastitog pogona. Člankom 3. cit. Odluke određeno je da se unutarnje ustrojstvo, način rada i upravljanja Vlastitim pogonom utvrđuje se ovom Odlukom te se pobliže uređuje Pravilnikom o poslovanju Vlastitog pogona kojeg donosi predstavničko tijelo jedinice lokalne samouprave.

Vlastiti pogon obavlja poslove prethodno opisane u Odluci o osnianju Vlastitog pogona Općine Popovac. Vlastitim pogonom upravlja upravitelj kojeg imenuje i razješuje načelnik koji organizira i vodi rad Vlastitog pogona. Za djelatnike u Vlastitom komunalnom pogonu važe isti propisi kao i za službenike i namještenike u Jedinstvenom upravnom odjelu Općine Popovac.

Općinski načelnik